**Занятак па адукацыйнай галіне “Дзіця і грамадства”**

 **для дзяцей сярэдняй групы**

**"Сцяг Беларусі»**

**Праграмныя задачы:** фарміраваць у дзяцей паняцце «сімвал нашай Радзімы", уяўленні аб беларускім сцягу, аб сімвалічным прызначэнні яго колераў, пашыраць кругагляд у галіне дзяржаўнай сімволікі; развіваць пазнавальную цікавасць, актывізаваць слоўнікавы запас, замацоўваць назву частак сцяга, развіваць дробную маторыку рукі пры вкладванні сцяжка з палачак; выхоўваць у дзяцей пачуццё патрыятызму, паважлівага стаўлення да сцягу нашай краіны.

**Матэрыял і абсталяванне:** сцяжкі чырвонага і зялёнага колеру па колькасці дзяцей, матэрыял для гульні “Складзі сцяг”, малюнкі сцягаў розных краін, рознакаляровыя падліковыя палачкі на кожнага выхаванца.

**Ход занятка**

*Дзеці становяцца ў круг, бяруцца за рукі, разам з выхавальнікам прамаўляюць хорам:*

**Выхавальнік (В.).**

Добры дзень, сонейка!

Добры дзень, неба!

Добры дзень, ветрык!

Добры дзень, мае сябры!

**В.** Дзеці, паслухайце такія радкі верша

*Змалку звалі цябе*

*Мы сваёю Радзімаю*

*Беларусь, Беларусь*

*Як ты сэрцу любімая.*

**В.**  А давайце скажам словы разам.

*Беларусь, Беларусь*

*Як ты сэрцу любімая.*

**В.** Дзеці, што такое Радзіма? (*адказы дзяцей*.) Як называецца наша Радзіма? (*адказы дзяцей.*) Дзеці, вы любіце сваю Радзіму? (*адказы дзяцей*)

*Выхавальнік бярэ ў рукі беларускі сцяг.*

**В.**  Паглядзіце на гэты сцяг. Гэта - сімвал нашай Радзімы – Рэспублікі Беларусь. Якія колеры вы бачыце на сцягу Беларусі? (*адказы дзяцей*)

**В. Д**зеці, у кожнага сцяга ёсць дрэўка (*паказвае)* і палотнішча (*паказвае.)*

Сцяг Рэспублікі Беларусь уяўляе сабой прамавугольнае палотнішча з дзвюх палос: верхняй – чырвонага колеру і ніжняй – зялёнага. Наш сцяг мае тры колеры: чырвоны, зялёны і белы. Чырвоны колер са старажытных часоў служыць знакам сонца, гэта колер сцягоў Чырвонай Арміі, якая абараняла нашу Радзіму ад ворагаў. Гэта знак шчасця, жыцця і надзеі. Зялёны колер – колер прыроды. Гэта колер палёў, лугоў і лясоў, якія займаюць амаль усю тэрыторыю нашай краіны. Белы колер – гэта колер чысціні, любові і мудрасці. Гэтыя якасці ў сваёй душы павінны захоўваць усе грамадзяне беларускай зямлі. На белы колер накладзены беларускі нацыянальны арнамент, які аб'ядноўвае чырвоны і зялёны колеры. Гэты беларускі арнамент вельмі старажытны.

*Дзеці разбіваюцца на пары*

**Гульня "Складзі сцяг Рэспублікі Беларусь".**

*Дзеці садаюць за сталы. Перад імі ляжаць часткі беларускага сцяга.*

**В.** Вам заданне – у парах скласці беларускі сцяг. Дзеці, а дзе можна убачыць гэты сцяг? (*Ва ўрачыстыя святочныя дні сцяг ўрачыста выносіць ваенны ганаровая варта. На парадзе сцяг нясуць на чале калоны*.)

**В.** А мы з вамі выйдзем з маленькімі сцяжкамі.

**Лагарытмічная гульня " Дружна ўзялі мы сцяжкі".**

*Выхавальнік раздае дзецям па сцяжку. Хлопчыкам зяленыя, дзяўчынкам-чырвоныя. Дзеці становяцца ў калону, прамаўляюць словы і выконваюць рухі ў адпаведнасці са словамі*

Дружна ўзялі мы сцяжкі.

І на свята ўсе пайшлі.

(*Крочаць у калоне.)*

Уверх сцяжкі мы падымаем,

(*падымаюць сцяжкі ўверх.)*

Уніз ціхенька апускаем.

(*Апускаюць уніз.)*

Станем дружна ўсе ў кружок -

У каго які сцяжок?

(*Становяцца ў круг.)*

Уверх сцяжкі мы падымаем,

Імі весела махаем.

(*Падымаюць сцяжкі і махаюць ім.)*

**В. Д**зеці, паглядзіце на свае сцяжкі і пакажыце мне дрэўка (*дзеці знаходзяць.*). А цяпер пакажыце палотнішча (*дзеці знаходзяць.*) Малайцы. Пакладзіце сцяжкі на стол.

*Дзеці з выхавальнікам падыходзяць да дошкі.*

**В.** Давайце яшчэ раз уважліва разгледзім сцяг нашай Радзімы. Скажыце, якой формы палотнішча сцяга? (*прамавугольнай*). Колькі на сцягу палосак? (*дзве*) Якога колеру верхняя палоска? (*чырвонага*). Якога колеру ніжняя палоска? (*зяленага*). Якая палоска шырэйшая? (*чырвоная*). Якая палоска вужэйшая? (*зяленая)*

**В.** Кожны грамадзянін Рэспублікі паважае сцяг і ганарыцца гэтым сімвалам, ганарыцца сваёй Радзімай. Вы ведаеце, што ў свеце ёсць шмат розных краін. У кожнай краіны свой сцяг. Вам заданне-знайсці сцяг Рэспублікі Беларусь сярод іншых сцягоў.

**Гульня «Пазнай сцяг Беларусі».**

**Мэта:**замацаванне ўяўленняў аб сцягу Рэспублікі Беларусь як сімвале дзяржавы.

*На мальберце перад дзецьмі размешчаны малюнкі флагаў розных краін. Дзеці разглядаюць іх і знаходзяць сцяг Рэспублікі Беларусь.*

**В.** Дзеці, як вы вызначылі, што гэта сцяг нашай краіны? (*адказы дзяцей*). А зараз выканаем гімнастыку для пальчыкаў.

**Пальчыкавая гімнастыка " Будзем мы сцяжкі лічыць»**

*Пальцы дзяцей сціснутыя ў кулачок.*

Раз, два, тры, чатыры, пяць –

Будзем мы сцяжкі лічыць.

(*Сціскаюць і расціскаць кулачкі.)*

Чырвоны, жоўты, блакітны,

Фіялетавы, каляровы.

(*Дзеці па чарзе разгінаць пальцы на абедзвюх руках)*

Мы сцяжкі ўсім паказалі

(*Паказваюць раскрытыя далон.)*

І сцяжкамі памахалі .

(*Варушаць пальцамі.)*

Мы сцяжкі ўсе злучылі,

І вясёлку мы зрабілі

(*Складаюць разам пальцы абедзвюх рук).*

Хлопнем дружна: раз, два, тры.

(*Пляскаць у далоні.)*

Як нам добра, паглядзі!

(*Падымаюць уверх вялікія пальцы абедзвюх рук).*

 **В.** Я прапаную вам сесці за стол і вылажыць з палачак сцяжкі па схеме.

*Перад дзецьмі на сталах ляжаць палачкі.*

**В.** Для дрэўка нам патрэбна-3 палачкі, для палотнішча-5.

*Дзеці выкладваюць сцяжкі з палачак.*

**В.** Якія сцяжкі ў вас атрымаліся? Што у цябе атрымалася?

Вам цяжка было складаць с палачак сцяг? З якіх колераў складаецца сцяг нашай краіны? Малайцы, дзеці. Мне спадабалася як вы сёння працавалі.

ЛІТАРАТУРА:

1.Вучэбная праграма дашкольнай адукацыі. – Мінск, Нац. ін-т адукацыі, 2019.